Forskningspolitikk

Forskningspolitikk er et norsk fagblad som er et uavhengig organ for fagbasert analyse og debatt om forskning, høyere utdanning og innovasjon. Målgruppen er lesere med interesse for forsknings- og innovasjonspolitikk. Bladet utgis av Nordisk institutt for studier av innovasjon, forskning og utdanning. Første utgave kom i august 1978.

Den trykte utgaven kommer ut fire ganger i året og distribueres gratis til dem som ønsker det. Per 2018 er opplaget rundt 7000 eksemplarer. Nettutgaven oppdateres også mellom de trykte utgavene.

Forskningspolitikk utgis med støtte fra Norges forskningsråd. Forskningspolitikk er medlem av Fagpressen og redigeres i tråd med Redaktørplakaten. Ansvarlig redaktør er Per M. Koch.

Kilder
 Om Forskningspolitikk

Eksterne lenker
 Forskningspolitikks nettsted

Norske forskningstidsskrifter
Norske utdanningstidsskrifter
Forskningspolitikk